Административна поделба на Велс

**[[Велс]]** е поделен на ** 22 области** наречени „главни области“ (), почнувајќи од 1996 г. Со нив управуваат избрани совети, во чија надлежност се образованието, социјалата, заштитата на животната средина и највеќето патишта. Во состав на управата постојат и совети на заедниците (*community councils*) со надлежност врз поединечни сфери.

Монархот назначува свој лорд-намесник (*Lord Lieutenant*) како негов претставник во секоја од зачуваните грофовии во Велс, кои се целини со церемонијална намена.

Во април 2013 г. е најавено дека организациската поставеност на управата треба да се преработи со комисија, за да се утврди подобар начин на распределба на надлежностите.

## Области во Велс
Велс е поделен на 22 области (*principal areas*), создадени во 1996 г. Од нив, 11 се наречени грофовии (*counties*), а 11 се грофовиски реони (*county boroughs*), а некои од нив се градови, меѓу кои и Њупорт, прогласен за град (*city*) во 2002 г..

мини|десно|400п|Карта на областите во Велс

* Англси (анг. *Isle of Anglesey*; вел. *Ynys Môn*)
* Блајнај Гвент (анг. и вел. *Blaenau Gwent*)
* Бриџенд (анг. *Bridgend*; вел. *Pen-y-bont ar Ogwr*)
* Гвинед (анг. и вел. *Gwynedd*)
* Гламорганска Долина (анг. *Vale of Glamorgan*; вел. *Bro Morgannwg*)
* Денбишир (анг. *Denbighshire*; вел. *Sir Ddinbych*)
* Кардиф (анг. *Cardiff*; вел. *Caerdydd*)
* Кармартеншир (анг. *Carmarthenshire*; вел. *Sir Gaerfyrddin*)
* Карфили (анг. *Caerphilly*; вел. *Caerffili*)
* Кередигион (анг. и вел. *Ceredigion*)
* Конви (анг. и вел. *Conwy*)
* Мертир Тидвил (анг. *Merthyr Tydfil*; вел. *Merthyr Tudful*)
* Монмутшир (анг. *Monmouthshire*; вел. *Sir Fynwy*)
* Нит Порт Толбот (анг. *Neath Port Talbot*; вел. *Castell-nedd Port Talbot*)
* Њупорт (анг. *Newport*; вел. *Casnewydd*)
* Пембрукшир (анг. *Pembrokeshire*; вел. *Sir Benfro*)
* Повис (анг. и вел. *Powys*)
* Рексам (анг. *Wrexham*; вел. *Wrecsam*)
* Ронда Кинон Тав (анг. и вел. *Rhondda Cynon Taf*)
* Свонзи (анг. *Swansea*; вел. *Abertawe*)
* Торвајн (анг. *Torfaen*; вел. *Tor-faen*)
* Флинтшир (анг. *Flintshire*; вел. *Sir y Fflint*)

## Градови
Во земјата има вкупно шест града, покрај трите области со статус на град (заедниците Бангор, Сент Дејвидс и Сент Асаф).

* Бангор
* Кардиф
* Њупорт
* Сент Асаф
* Сент Дејвидс
* Свонзи

## Зачувани грофовии

Во Велс постојат 8 зачувани грофовии (*preserved counties*), што имаат церемонијална намена (намесништво и сл.) а се засноваат на претходниот административен систем (1972-1996).

## Историски грофовии

Историските грофовии се традиционални целини во земјата кои имале значење низ вековите, како и улога на административни единици од 1889 до 1974 г.

## Заедници
Најмала административна единица во Велс е  заедницата (*community*). Секоја област е поделена на вакви заедници, кои можат да имаат свои совети, со извесни надлежности на месно ниво, како и претставување на нивните подрачја во поголемите органи. Во помалите урбани места и во градовите се нарекуваат градски совети. Заедниците кои се премали за да имаат совет имаат „собор на заедницата“ (community meeting), кој функционира како непосредна демократија.

## Поврзано
* Географија на Велс
* Список на градови во Велс
* Административна поделба на Англија
* Административна поделба на Северна Ирска
* Административна поделба на Шкотска

## Надворешни врски
*Локална самоуправа во Обединетото Кралство 

## Наводи

* „Светска книга на факти 2002“ — ЦИА



Категорија:Списоци за Велс